Nog hael dalk op pad | Maroela Media
Dié reuse haelkorrels het Donderdag in Krugersdorp geval. Foto: Gavin Carter / iWitness
Die weerdiens het inwoners gewaarsku om gereed te wees vir donderstorms met die moontlikheid van hael in Mpumalanga, Vrystaat, Gauteng en KwaZulu-Natal.
Maroela Media het vroeër berig haelkorrels so groot soos albasters, gholf- en tennisballe het in verskeie dele van Gauteng geval. Volgens berigte is huise en motors se ruite stukkend geslaan en is bome ontwortel. Kitsvloede het ook oor groot dele van die provinsie voorgekom.
Robert Mulaudzi, woordvoerder van Johannesburgse-nooddienste, het gesê talle huise in Benoni, Dobsonville, Braamfischerville, Emdeni en Kliptown in Soweto het onder die vloedwater deurgeloop. Talle huise se dakke is ook afgewaai.
Die vliegtuig by die Lanseria-lughawe. Foto: ER24
Johan Pieterse, woordvoerder van die Tshwane-nooddienste, sê hulle het nagenoeg 2 500 oproepe ontvang. Hy sê talle plakkershutte in informele nedersettings se dakke het afgewaai. In die noorde van Pretoria is bome ontwortel en is groot dele sonder krag gelaat. Centurion en die ooste van Pretoria het die ergste haelskade gely.
Antoinette Mostert, ŉ woordvoerder van die Tshwane-metro, het Vrydag aan Maroela Media gesê die noordelike voorstede wat weens die storm sonder kragtoevoer gelaat is, was weens ŉ fout by die Wolmer-substasie. Kragtoevoer was teen 11:00 na die meeste gebiede herstel. Drie woonbuurte, Theresapark, Wolmer en Klerksoord, kan dalk egter nog drie dae sonder kragtoevoer wees omdat vyf torings by die substasie vervang moet word.
By die Lanseria-lughawe het wind veroorsaak dat ŉ stilstaande vliegtuig opgelig en met sy stert op die grond tot stilstand gekom het.
Stormwolke wat Vrydag in Mpumalanga naby Secunda geneem is. Foto: Gavin Gertzen
Buiten donderbuie wat in die bogenoemde provinsies verwag kan word, het die weerdiens gewaarsku dat daar ŉ groot kans vir brandgevaar in die Noord-Kaap, sowel as in die sentrale Karoo bestaan.
Die weervoorspelling vir Vrydag
Dit skrikwekkend. Sulke dinge maak mens baie benoud.
Ja Amy – wat dink jy, moet mens meer daarin lees?
Dit is n wêredwye tendens. Voedselvoorsiening gaan al hoe moeiliker raak. Hongersnood, rampe, oorloë en pessiektes is tekens van die tye en moet eers gebeur voordat ander proffesië in vervulling kan kom.
Dankie Jasper, ek glo ook so.
AmY, Ons sal aan dit gewoond moet raak, tornados en erge weertoestande is ons voorland.
Die mens staan magteloos teen die elemente van die natuur.
Aardverwarming glo ook het ‘n groot aandeel aan hierdie soort van ongewone weerstoestande in die land.